[Foto’s] Luukse motorboot sink by GordonsbaaiCeline, die motorboot wat by Gordonsbaai op 20 November 2016 gesink het Foto: NSRI ŉ Luukse motorboot het Sondagoggend in Gordonsbaai, aan die ooste kant van Valsbaai, gesink, het die Nasionale Seereddingsinstituut gesê. “Die bemanning is omstreeks 06:10 na Harbour Island in Gordonsbaai ontbied waar die 40 voet lange boot, Celine, besig was om te sink,” het Craig Lambinon, woordvoerder van die NSRI, gesê. “Niemand was aan boord nie en die eienaar is na die toneel ontbied nadat mede boot-eienaars opgemerk het sy boot is besig om te sink.” Die eienaars en versekeraars het met ŉ maatskappy reëlingsgetref om die boot weer vlot te maak. “Die oorsaak word ondersoek.” Die boot is weer omstreeks 14:00 vlot gemaak.